**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| Հ/հ | **Առաջարկության հեղինակը, գրության ամսաթիվը և համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1. | Ֆինանսների նախարարության  26.11.2019 թվականի  թիվ 01/8-3/19489-2019 գրություն: | 1. Առաջարկում ենք 1001 Տարածքային կառավարման ոլորտում քաղաքականության մշակում, ծրագրերի համակարգում և մոնիտորինգի իրականացում» ծրագրի 11001 Տարածքային կառավարման քաղաքականության մշակում և ծառայությունների մատուցում» միջոցառման տնտեսագիտական դասակարգման «Կապի ծառայություններ» հոդվածի գծով հատկացումների ավելացումը՝ 1.8 մլն դրամի չափով (փոստային ծառայությունների համար), անհրաժեշտության դեպքում, ապահովել նախարարության պահպանման ծախսերում նշված հոդվածի գծով հատկացված միջոցների հաշվին:  2. Նախագծի 4-րդ կետով առաջարկվում է նախարարության վաչական շենքի կապիտալ նորոգ­ման աշխա­տանքների նախագծանախա­հաշվա­­­յին փաս­տա­թղթերի ձեռքբերման համար նախատեսել 2,4 մլն դրամ: Սակայն Նախագծին կից բացակա­յում են փաստաթղթերի ձեռքբերման ֆինանսական գնահատականի հաշվարկային հիմնավորումը՝ ՀՀ օրենսդրությամբ սահմանված պահանջներին համա­պա­տասխան:  3. Անհրաժեշտ է հանել Նախագծի N N 1, 5 հավելվածներում 1038 Տարածքային կառավարման և տեղական ինքնակառավարման մարմինների ներկա­յա­ցուցիչների մասնագիտա­կան վերապատրաստում և հատուկ ուսուցում» ծրագրի 11001 Վերապատրաստ­ման ծառայութ­յուն­ներ» միջոցառման գծով 2,000.0» հազ. դրամ գումարի վերաբաշխումը, իսկ (21,000.0)» թիվը փոխարինել (19,000.0)» թվով:  4. Նախագծի հավելված N6-ի գնումների պլանում ներառված 79631200/4, 79631200/5 և 79631200/6 ԳՄԱ կոդերով աշխատակիցների վերապատրաստ­ման ծառայություններ» գնման առարկաների միավորի գինը» և քանակը» սյունակները լրացնելու անհրաժեշտությունը բացակայում է, ինչպես նաև 64111200 ԳՄԱ կոդի փոստային ծառայություններ» գնման առարկայի անվանումն անհրաժեշտ է փոխարինել փոստային ծառայություններ կապված նամակների հետ» անվանումով: | Չի ընդունվել:  Ընդունվել է:  Ընդունվել է:  Ընդունվել է: | «Կապի ծառայություն­ներ» հոդվածում մնացորդային գումարը չի բավարարում, քանի որ նշված հոդվածով առկա են կնքված պայմանագրեր:  Նախագծին կից ներկայացվել է ֆինանսական գնահատականի հաշվարկը  Կատարվել են համապատասխան փոփոխություններ:  Կատարվել են համապատասխան փոփոխություններ: |
| 2. | Արդարադատության նախարարության  06.12.2019 թվականի  թիվ 01/27.1/28358-2019 գրություն: | 1. Նախագծի 1-ին կետում անհրաժեշտ է նշել, թե ՀՀ կառավարության 2018 թվականի դեկտեմբերի 27-ի թիվ 1515-Ն որոշման որ հավելվածներում է նախատեսվում կատարել փոփոխություններ և լրացումներ՝ նկատի ունենալով հավելվածների վերնագրերի պահանջները:  2. Նախագիծն անհրաժեշտ է համաձայնեցնել ՀՀ ֆինանսների նախարարության հետ: | Ընդունվել է:  Ընդունվել է ի գիտություն: | Կատարվել են համապատասխան փոփոխություններ:  Ֆինանսների նախարարության դիրքորոշումը ստացվել է դեռևս նոյեմբերի 26-ին: |